nibzard/narodne-novine-full-text-markdown huggingface dataset:
### NN 83/2023 (21.7.2023.), Odluka o dodjeli odlikovanja Reda kneza Branimira s ogrlicom Njezinoj Ekscelenciji Genki Vasilevoj Georgievoj

PREDSJEDNIK REPUBLIKE HRVATSKE

1303

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos raz­vijanju dobrih i prijateljskih odnosa između Republike Hrvatske i Republike Bugarske, odlikuje se

Njezina Ekscelencija GENKA VASILEVA GEORGIEVA.

Klasa: 060-03/23-07/02
 Urbroj: 71-01-01-02/4-23-01
 Zagreb, 14. lipnja 2023.

Predsjednik
 Republike Hrvatske
 Zoran Milanović, v. r.
### NN 83/2023 (21.7.2023.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Nicolassu Rogeru R. Buycku

PREDSJEDNIK REPUBLIKE HRVATSKE

1306

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos raz­vijanju dobrih i prijateljskih odnosa između Republike Hrvatske i Kraljevine Belgije, odlikuje se

Njegova Ekscelencija NICOLAAS ROGER R. BUYCK.

Klasa: 060-03/23-07/05
 Urbroj: 71-01-01-02/4-23-01
 Zagreb, 11. srpnja 2023.

Predsjednik
 Republike Hrvatske
 Zoran Milanović, v. r.
### NN 83/2023 (21.7.2023.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Gaelu Veyssiereu

PREDSJEDNIK REPUBLIKE HRVATSKE

1304

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Francuske Republike, odlikuje se

Njegova Ekscelencija GAЁL VEYSSIERE.

Klasa: 060-03/23-07/03

Urbroj: 71-01-01-02/4-23-01

Zagreb, 14. lipnja 2023.

Predsjednik
 Republike Hrvatske
 Zoran Milanović, v. r.
### NN 83/2023 (21.7.2023.), Zakon o izmjenama i dopunama Zakona o provedbi Uredbe (EU) 2020/1503 o europskim pružateljima usluga skupnog financiranja

HRVATSKI SABOR

1301

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O PROVEDBI UREDBE (EU) 2020/1503 O EUROPSKIM PRUŽATELJIMA USLUGA SKUPNOG FINANCIRANJA

Proglašavam Zakon o izmjenama i dopunama Zakona o provedbi Uredbe (EU) 2020/1503 o europskim pružateljima usluga skupnog financiranja, koji je Hrvatski sabor donio na sjednici 14. srpnja 2023.

Klasa: 011-02/23-02/66
 Urbroj: 71-10-01/1-23-2
 Zagreb, 18. srpnja 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O PROVEDBI UREDBE (EU) 2020/1503 O EUROPSKIM PRUŽATELJIMA USLUGA SKUPNOG FINANCIRANJA

Članak 1.

U Zakonu o provedbi Uredbe (EU) 2020/1503 o europskim pružateljima usluga skupnog financiranja (»Narodne novine«, br. 144/21.) u članku 14. iza stavka 1. dodaju se novi stavak 2. i stavak 3. koji glase:

»(2) Kada je član upravljačkog tijela subjekta nadzora ili druga osoba kao odgovorna osoba u pružatelju usluga skupnog financiranja pravomoćno osuđena za prekršaje iz članka 26. stavaka 1. i 5. ovoga Zakona, Agencija može kao posebnu nadzornu mjeru naložiti nadzornom odboru pružatelja usluga skupnog financiranja da razriješi člana uprave ili drugu osobu ukloni s rukovodeće funkcije u pružatelju usluga skupnog financiranja.

(3) Osoba u odnosu na koju je izrečena posebna nadzorna mjera iz stavka 2. ovoga članka ili slična mjera od strane drugog nadležnog tijela ne može biti član upravljačkog tijela u drugom pružatelju usluga skupnog financiranja, o čemu Agencija vodi računa pri izdavanju odobrenja u skladu s člankom 9. ovoga Zakona.«.

Dosadašnji stavak 2. postaje stavak 4.

Članak 2.

U članku 20. iza stavka 2. dodaje se stavak 3. koji glasi:

»(3) Agencija pravilnikom uređuje način ispunjavanja uvjeta iz stavka 2. ovoga članka.«.

Članak 3.

U članku 26. stavku 1. u uvodnoj rečenici riječi: »100.000,00 kuna« zamjenjuju se riječima: »13.270,00 eura«.

U stavku 2. u uvodnoj rečenici riječi: »20.000,00 kuna« zamjenjuju se riječima: »2650,00 eura«, a riječi: »500.000,00 kuna« zamjenjuju se riječima: »66.360,00 eura«.

U stavku 4. riječi: »25.000,00 kuna do 1.000.000,00 kuna« zamjenjuju se riječima: »3310,00 eura do 500.000,00 eura«.

U stavku 5. u uvodnoj rečenici riječi: »20.000,00 kuna do 1.000.000,00 kuna« zamjenjuju se riječima: »2650,00 eura do 500.000,00 eura«.

U stavku 6. riječi: »20.000,00 kuna do 100.000,00 kuna« zamjenjuju se riječima: »2650,00 eura do 13.270,00 eura«.

Članak 4.

U članku 27. u uvodnoj rečenici riječi: »20.000,00 kuna do 1.000.000,00 kuna« zamjenjuju se riječima: »2650,00 eura do 500.000,00 eura«.

Članak 5.

Upravno vijeće Agencije donijet će pravilnik iz članka 2. ovoga Zakona u roku od tri mjeseca od dana stupanja na snagu ovoga Zakona.

Stupanje na snagu

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/28
 Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2023 (21.7.2023.), Rješenje o prestanku važenja Rješenja o određivanju područja stalnog međunarodnog graničnog cestovnog prijelaza I. kategorije »Bregana«

POLICIJSKA UPRAVA ZAGREBAČKA

1325

Na temelju članka 12. stavka 2. Zakona o nadzoru državne granice (»Narodne novine«, broj 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zagrebačka donosi:

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUNARODNOG GRANIČNOG CESTOVNOG PRIJELAZA I. KATEGORIJE »BREGANA«

Članak 1.

Danom stupanja na snagu ovog Rješenja, prestaje važiti Rješenje o određivanju područja stalnog međunarodnog graničnog cestovnog prijelaza I. kategorije »Bregana« (»Narodne novine« br. 77/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/634
 Urbroj: 511-19-51-23-2
 Zagreb, 7. srpnja 2023.

Načelnik
 Marko Rašić, v. r.
### NN 83/2023 (21.7.2023.), Rješenje o prestanku važenja Rješenja o određivanju područja stalnog međudržavnog graničnog cestovnog prijelaza II. kategorije »Bregana – naselje«

Policijska uprava zagrebačka

1324

Na temelju članka 12. stavka 2. Zakona o nadzoru državne granice (»Narodne novine«, broj 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zagrebačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUDRŽAVNOG GRANIČNOG CESTOVNOG PRIJELAZA II. KATEGORIJE
 »BREGANA – NASELJE«

Članak 1.

Danom stupanja na snagu ovog Rješenja, prestaje važiti Rješenje o određivanju područja stalnog međudržavnog graničnog cestovnog prijelaza II. kategorije »Bregana – naselje« (»Narodne novine« br. 77/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/634
 Urbroj: 511-19-51-23-1
 Zagreb, 7. srpnja 2023.

Načelnik
 Marko Rašić, v. r.
### NN 83/2023 (21.7.2023.), Rješenje o prestanku važenja Rješenja o određivanju područja stalnog međudržavnog graničnog cestovnog prijelaza II. kategorije »Harmica«

POLICIJSKA UPRAVA ZAGREBAČKA

1326

Na temelju članka 12. stavka 2. Zakona o nadzoru državne granice (»Narodne novine«, broj 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zagrebačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUDRŽAVNOG GRANIČNOG CESTOVNOG PRIJELAZA II. KATEGORIJE »HARMICA«

Članak 1.

Danom stupanja na snagu ovog Rješenja, prestaje važiti Rješenje o određivanju područja stalnog međudržavnog graničnog cestovnog prijelaza II. kategorije »Harmica« (»Narodne novine« br. 77/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/634
 Urbroj: 511-19-51-23-3
 Zagreb, 7. srpnja 2023.

Načelnik
 Marko Rašić, v. r.
### NN 83/2023 (21.7.2023.), Rješenje o prestanku važenja Rješenja o određivanju područja stalnog međunarodnog graničnog željezničkog prijelaza I. kategorije »Savski Marof«

POLICIJSKA UPRAVA ZAGREBAČKA

1329

Na temelju članka 12. stavka 2. Zakona o nadzoru državne granice (»Narodne novine«, broj 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zagrebačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUNARODNOG GRANIČNOG ŽELJEZNIČKOG PRIJELAZA I. KATEGORIJE »SAVSKI MAROF«

Članak 1.

Danom stupanja na snagu ovog Rješenja, prestaje važiti Rješenje o određivanju područja stalnog međunarodnog graničnog željezničkog prijelaza I. kategorije »Savski Marof« (»Narodne novine« br. 77/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/634
 Urbroj: 511-19-51-23-6
 Zagreb, 7. srpnja 2023.

Načelnik
 Marko Rašić, v. r.
### NN 83/2023 (21.7.2023.), Rješenje o prestanku važenja Rješenja o određivanju područja graničnog prijelaza za pogranični promet »Kraj Donji«

POLICIJSKA UPRAVA ZAGREBAČKA

1327

Na temelju članka 12. stavka 2. Zakona o nadzoru državne granice (»Narodne novine«, broj 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zagrebačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA GRANIČNOG PRIJELAZA ZA POGRANIČNI PROMET
 »KRAJ DONJI«

Članak 1.

Danom stupanja na snagu ovog Rješenja, prestaje važiti Rješenje o određivanju područja graničnog prijelaza za pogranični promet »Kraj Donji« (»Narodne novine«, broj 77/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/634
 Urbroj: 511-19-51-23-4
 Zagreb, 7. srpnja 2023.

Načelnik
 Marko Rašić, v. r.
### NN 83/2023 (21.7.2023.), Rješenje o prestanku važenja Rješenja o određivanju područja graničnog prijelaza za pogranični promet »Novo Selo Žumberačko«

POLICIJSKA UPRAVA ZAGREBAČKA

1328

Na temelju članka 12. stavka 2. Zakona o nadzoru državne granice (»Narodne novine«, broj 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava zagrebačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA GRANIČNOG PRIJELAZA ZA POGRANIČNI PROMET
 »NOVO SELO ŽUMBERAČKO«

Članak 1.

Danom stupanja na snagu ovog Rješenja, prestaje važiti Rješenje o određivanju područja graničnog prijelaza za pogranični promet »Novo Selo Žumberačko« (»Narodne novine« br. 77/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/634
 Urbroj: 511-19-51-23-5
 Zagreb, 7. srpnja 2023.

Načelnik
 Marko Rašić, v. r.
### NN 83/2023 (21.7.2023.), Zakon o izmjenama Zakona o terminalu za ukapljeni prirodni plin

HRVATSKI SABOR

1296

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O TERMINALU ZA UKAPLJENI PRIRODNI PLIN

Proglašavam Zakon o izmjenama Zakona o terminalu za ukapljeni prirodni plin, koji je Hrvatski sabor donio na sjednici 14. srpnja 2023.

Klasa: 011-02/23-02/61
 Urbroj: 71-10-01/1-23-2
 Zagreb, 18. srpnja 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O TERMINALU ZA UKAPLJENI PRIRODNI PLIN

Članak 1.

U Zakonu o terminalu za ukapljeni prirodni plin (»Narodne novine«, br. 57/18.) u članku 4. stavku 5. riječi: »člankom 10.« zamjenjuju se riječima: »člankom 12.«.

Članak 2.

U članku 5. oznaka stavka: »(1)« briše se.

Stavak 2. briše se.

Članak 3.

U članku 7. stavak 3. briše se.

Dosadašnji stavci 4. do 8. postaju stavci 3. do 7.

Članak 4.

Članak 8. mijenja se i glasi:

»(1) Godišnja koncesijska naknada od dana sklapanja ugovora do 25 godina trajanja ugovora utvrđuje se kako slijedi:

– stalni dio u iznosu 0,27 eura po metru četvornom dodijeljenog pomorskog dobra

– promjenjivi dio u iznosu od 0,01 eura po MWh plina isporučenog u plinski transportni sustav.

(2) Godišnja koncesijska naknada za razdoblje od 25. godine trajanja ugovora do 50. godine trajanja ugovora utvrđuje se kako slijedi:

– stalni dio u iznosu 0,53 eura po metru četvornom dodijeljenog pomorskog dobra

– promjenjivi dio u iznosu od 0,01 eura po MWh plina isporučenog u plinski transportni sustav.

(3) Godišnja koncesijska naknada za razdoblje od 50. godine trajanja ugovora do 99. godine trajanja ugovora utvrđuje se kako slijedi:

– stalni dio u iznosu 1,06 eura po metru četvornom dodijeljenog pomorskog dobra

– promjenjivi dio u iznosu od 0,03 eura po MWh plina isporučenog u plinski transportni sustav.

(4) Godišnja koncesijska naknada uplaćuje se u korist proračuna županije i općine kako slijedi:

– jedna trećina uplaćuje se u korist županije

– dvije trećine uplaćuju se u korist općine.

(5) Godišnja koncesijska naknada usklađuje se u slučaju izmjene ovoga Zakona u dijelu kojim se uređuje visina i način plaćanja naknade za koncesiju odnosno u slučaju nastanka gospodarskih okolnosti koje bitno utječu na ravnotežu odnosa naknade za koncesiju i procijenjene vrijednosti koncesije koja je bila temelj sklapanja ugovora o koncesiji.«.

Članak 5.

U članku 11. stavak 2. mijenja se i glasi:

»(2) Nekretnine koje su potrebne za gradnju, rekonstrukciju i održavanje terminala za UPP izvlašćuju se u korist investitora iz članka 6. stavka 1. ovoga Zakona.«.

Stavak 3. briše se.

Članak 6.

U cijelom tekstu Zakona o terminalu za ukapljeni prirodni plin (»Narodne novine«, br. 57/18.) riječi: »u luci Rijeka« te riječi: »u luci Rijeka-bazen Rijeka-područje Mlaka« brišu se.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/22-01/167
 Zagreb, 14. srpnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2023 (21.7.2023.), Rješenje o razrješenju predsjednika i članova i imenovanju predsjednice i članova Upravnog vijeća Agencije za strukovno obrazovanje i obrazovanje odraslih

VLADA REPUBLIKE HRVATSKE

1315

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 9. stavka 2. Zakona o Agenciji za strukovno obrazovanje i obrazovanje odraslih (»Narodne novine«, broj 24/10.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O RAZRJEŠENJU PREDSJEDNIKA I ČLANOVA I IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA STRUKOVNO OBRAZOVANJE I OBRAZOVANJE ODRASLIH

1. Razrješuje se IVAN ŠIMUNIĆ dužnosti predsjednika Upravnog vijeća Agencije za strukovno obrazovanje i obrazovanje odraslih, na koju je imenovan kao predstavnik Ministarstva znanosti i obrazovanja, zbog isteka mandata.

Razrješuju se dužnosti članovi Upravnog vijeća Agencije za strukovno obrazovanje i obrazovanje odraslih, na koju su imenovani kao predstavnici Ministarstva znanosti i obrazovanja, zbog isteka mandata:

– dr. sc. MARKO KOŠIČEK

– dr. sc. VALENTINA KIRINIĆ

– ANDREJA UROIĆ LANDEKIĆ.

2. Imenuje se IVANA PILKO ČUNČIĆ predsjednicom Upravnog vijeća Agencije za strukovno obrazovanje i obrazovanje odraslih, na prijedlog ministra nadležnog za obrazovanje.

Za članove Upravnog vijeća Agencije za strukovno obrazovanje i obrazovanje odraslih imenuju se:

– dr. sc. MIROSLAV HUĐEK, na prijedlog ministra nadležnog za obrazovanje

– IVAN ŠIMUNIĆ, na prijedlog ministra nadležnog za obrazovanje

– ANDREJA UROIĆ LANDEKIĆ, na prijedlog ministra nadležnog za obrazovanje

– JASMINKA MARTINOVIĆ, predstavnica poslodavaca, na prijedlog Gospodarsko-socijalnog vijeća

– NADA LOVRIĆ, predstavnica sindikata, na prijedlog Gospodarsko-socijalnog vijeća.

Klasa: 080-02/23-02/54

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o razrješenju zamjenika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1316

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.) i članka 37. stavka 1. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O RAZRJEŠENJU ZAMJENIKA RAVNATELJA HRVATSKOG ZAVODA ZA MIROVINSKO OSIGURANJE

Razrješuje se IVO BULAJA dužnosti zamjenika ravnatelja Hrvatskog zavoda za mirovinsko osiguranje, s danom 18. kolovoza 2023., zbog isteka mandata.

Klasa: UP/I 080-02/23-02/19

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o imenovanju zamjenika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1317

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.) i članka 37. stavka 1. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O IMENOVANJU ZAMJENIKA RAVNATELJA HRVATSKOG ZAVODA ZA MIROVINSKO OSIGURANJE

Imenuje se IVO BULAJA zamjenikom ravnatelja Hrvatskog zavoda za mirovinsko osiguranje, s danom 19. kolovoza 2023.

Klasa: UP/I 080-02/23-01/47

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o razrješenju pomoćnika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1318

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O RAZRJEŠENJU POMOĆNIKA RAVNATELJA HRVATSKOG ZAVODA ZA MIROVINSKO OSIGURANJE

Razrješuje se ŠIMO ŠILJEG dužnosti pomoćnika ravnatelja Hrvatskog zavoda za mirovinsko osiguranje, za mirovinsko osiguranje, s danom 18. kolovoza 2023., zbog isteka mandata.

Klasa: UP/I 080-02/23-02/21

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o imenovanju pomoćnika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1320

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA MIROVINSKO OSIGURANJE

Imenuje se ŠIMO ŠILJEG pomoćnikom ravnatelja Hrvatskog zavoda za mirovinsko osiguranje, za mirovinsko osiguranje, s danom 19. kolovoza 2023.

Klasa: UP/I 080-02/23-01/49

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o razrješenju pomoćnika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1319

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O RAZRJEŠENJU POMOĆNIKA RAVNATELJA HRVATSKOG ZAVODA ZA MIROVINSKO OSIGURANJE

Razrješuje se LUKA LJUBIČIĆ dužnosti pomoćnika ravnatelja Hrvatskog zavoda za mirovinsko osiguranje, za informatiku, s danom 18. kolovoza 2023., zbog isteka mandata.

Klasa: UP/I 080-02/23-02/20

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o imenovanju pomoćnika ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

1321

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 147. stavka 4. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16., 18/18. – Odluka Ustavnog suda Republike Hrvatske, 62/18., 115/18., 102/19., 84/21. i 119/22.) i članka 42. stavka 2. Statuta Hrvatskog zavoda za mirovinsko osiguranje (»Narodne novine«, br. 28/14., 24/15., 73/19. i 147/20.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O IMENOVANJU POMOĆNIKA RAVNATELJA HRVATSKOG ZAVODA ZA MIROVINSKO OSIGURANJE

Imenuje se LUKA LJUBIČIĆ pomoćnikom ravnatelja Hrvatskog zavoda za mirovinsko osiguranje, za informatiku, s danom 19. kolovoza 2023.

Klasa: UP/I 080-02/23-01/48

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Rješenje o imenovanju zamjenice glavnog ravnatelja Državne geodetske uprave

VLADA REPUBLIKE HRVATSKE

1322

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 13. srpnja 2023. donijela

RJEŠENJE

O IMENOVANJU ZAMJENICE GLAVNOG RAVNATELJA DRŽAVNE GEODETSKE UPRAVE

Imenuje se MAJA PUPAČIĆ zamjenicom glavnog ravnatelja Državne geodetske uprave, na razdoblje od četiri godine.

Klasa: UP/I 080-02/23-01/50

Urbroj: 50301-15/28-23-02

Zagreb, 13. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Zaključak o mjeri potpore sektoru svinjogojstva zbog onemogućene aktivnosti uslijed pojave afričke svinjske kuge u zonama ograničenja

VLADA REPUBLIKE HRVATSKE

1312

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 20. srpnja 2023. donijela

ZAKLJUČAK

1. Zadužuje se Ministarstvo poljoprivrede da u skladu sa Zakonom o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.) provede aktivnosti za osiguranje potpore proizvođačima u sektoru svinjogojstva zbog nadoknade gubitaka nastalih usmrćivanjem i uklanjanjem svinja zbog provedbe mjera kontrole za suzbijanje afričke svinjske kuge u Republici Hrvatskoj.

2. Potpora će se dodijeliti proizvođačima na čijim objektima se provodi usmrćivanje i uklanjanje svinja i na čijim objektima će biti zabranjeno držanje svinja u razdoblju od najmanje 12 mjeseci na temelju naredbi Ministarstva poljoprivrede o mjerama kontrole za suzbijanje afričke svinjske kuge u Republici Hrvatskoj.

3. Zadužuje se Ministarstvo poljoprivrede da za provedbu točke 1. ovoga Zaključka osigura potrebna sredstva u iznosu od 7.500.000,00 eura.

4. Ovaj Zaključak objavit će se u »Narodnim novinama«.

Klasa: 022-03/23-07/316
 Urbroj: 50301-05/16-23-3
 Zagreb, 20. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Zaključak o nadoknadi za odstrel divljih svinja i oslobađanje od obveze plaćanja dijela godišnje naknade za pravo lova

VLADA REPUBLIKE HRVATSKE

1313

Na temelju članka 1. i članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 20. srpnja 2023. donijela

ZAKLJUČAK

1. Zadužuje se Ministarstvo poljoprivrede da provede aktivnosti s ciljem osiguravanja provedbe mjera kontrole i suzbijanja afričke svinjske kuge kod svinja divljih u lovištima na području Republike Hrvatske u zonama zaštite, zonama nadziranja i zaraženim zonama.

2. S ciljem osiguravanja provedbe mjera kontrole i suzbijanja afričke svinjske kuge kod svinja divljih u lovištima na području Republike Hrvatske zadužuje se:

a) Ministarstvo poljoprivrede da lovovlaštenicima lovišta u zonama zaštite, zonama nadziranja i zaraženim zonama dodijeli nadoknadu za odstrel svakog pojedinačnog grla svinje divlje

b) Ministarstvo poljoprivrede kao davatelja prava lova za državna lovišta te županije i Grad Zagreb kao davatelje prava lova za zajednička lovišta da lovoovlaštenike lovišta u zonama zaštite, zonama nadziranja i zaraženim zonama oslobode od obveze plaćanja preostalih 50 % iznosa godišnje naknade za pravo lova za lovnu godinu 2023./2024.

c) Ministarstvo poljoprivrede da vlasnike privatnog lovišta u zonama zaštite, zonama nadziranja i zaraženim zonama oslobodi od obveze plaćanja preostalih 50 % iznosa naknade za korištenje prava lova za lovnu godinu 2023./2024.

3. Zadužuje se Ministarstvo poljoprivrede da za provedbu točke 2. podtočke a) ovoga Zaključka osigura potrebna sredstva u iznosu od 800.000,00 eura.

4. Zadužuje se Ministarstvo poljoprivrede da o donošenju ovoga Zaključka izvijesti Hrvatski lovački savez, županije i Grad Zagreb kao davatelje prava lova za zajednička lovišta i vlasnike privatnih lovišta.

5. Ovaj Zaključak objavit će se u »Narodnim novinama«.

Klasa: 022-03/23-07/318
 Urbroj: 50301-05/27-23-2
 Zagreb, 20. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Zaključak o mjeri potpore za ublažavanje i uklanjanje posljedica prirodnih nepogoda

VLADA REPUBLIKE HRVATSKE

1314

Na temelju članka 3l. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 20. srpnja 2023. donijela

ZAKLJUČAK

1. U cilju zaštite poljoprivredne proizvodnje od prirodnih nepogoda koje su pogodile Republiku Hrvatsku, a naročito od tuče i mraza, zadužuje se Ministarstvo poljoprivrede za objavu natječaja kojim se omogućava sufinanciranje ulaganja u nabavu neophodne preventivne opreme za zaštitu od tuče i mraza u iznosu od 5.000.000,00 eura.

2. S ciljem obnove uništenog poljoprivrednog potencijala stradalog uslijed prirodnih nepogoda koje su pogodile Republiku Hrvatsku od početka 2023. godine, zadužuje se Ministarstvo poljoprivrede za objavu natječaja kojim se omogućava financiranje ulaganja za obnovu poljoprivrednog potencijala stradalog uslijed prirodnih nepogoda u 2023. godini u iznosu od 2.000.000,00 eura.

3. Ovaj Zaključak objavit će se u »Narodnim novinama«.

Klasa: 022-03/23-07/317
 Urbroj: 50301-05/27-23-2
 Zagreb, 20. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Odluka o preraspodjeli sredstava planiranih u Državnom proračunu Republike Hrvatske za 2023. godinu

VLADA REPUBLIKE HRVATSKE

1309

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 20. srpnja 2023. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2023. GODINU

I.

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (»Narodne novine«, br. 145/22. i 63/23.) radi isplate novčanih pomoći za sve vrste obnove sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.).

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2023/132721/images/11415.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/294
 Urbroj: 50301-05/16-23-2
 Zagreb, 20. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Odluka o otvaranju računa za donacije financijskih sredstava tijekom Međunarodne donatorske konferencije o humanitarnom razminiranju u Ukrajini

VLADA REPUBLIKE HRVATSKE

1311

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 20. srpnja 2023. donijela

ODLUKU

O OTVARANJU RAČUNA ZA DONACIJE FINANCIJSKIH SREDSTAVA TIJEKOM MEĐUNARODNE DONATORSKE KONFERENCIJE O HUMANITARNOM RAZMINIRANJU U UKRAJINI

I.

Vlada Republike Hrvatske suglasna je da se na jedinstveni račun državnog proračuna Republike Hrvatske uplaćuju donacije financijskih sredstava tijekom Međunarodne donatorske konferencije o humanitarnom razminiranju u Ukrajini.

II.

Donacije financijskih sredstava za uplatitelje iz Republike Hrvatske uplaćuju se na jedinstveni račun državnog proračuna, IBAN: HR 12 1001 0051 8630 0016 0 s pozivom na broj odobrenja: HR68 5460 – OIB uplatitelja.

III.

Donacije financijskih sredstava za uplatitelje izvan Republike Hrvatske uplaćuju se na jedinstveni račun državnog proračuna prema sljedećim instrukcijama (foreign payments instructions):

|  |  |
| --- | --- |
| NAZIV I ADRESA BANKE: | BANK NAME AND ADRESS: |
| Hrvatska narodna banka | Croatian National Bank |
| Trg hrvatskih velikana 3 | Trg hrvatskih velikana 3 |
| 10000 Zagreb, Hrvatska | 10000 Zagreb, Croatia |
| BIC (SWIFT) CODE:  NBHRHR2X | |
| NAZIV I ADRESA PRIMATELJA PLAĆANJA: | BENEFICIARY NAME AND ADDRESS: |
| Ministarstvo financija, Republike Hrvatske | Republic of Croatia – Ministry of Finance |
| Katančićeva 5, 10000 Zagreb, Hrvatska | Katančićeva 5, 10000 Zagreb, Croatia |
| BROJ RAČUNA: | BANK ACCOUNT NUMBER: |
| IBAN: HR12 1001 0051 8630 0016 0 | |
| REFERENCA PLAĆANJA: | REMITTANCE INFO  – REMARKS: |
| HR68 5460 – Financijska donacija za humanitarno razminiranje u Ukrajini | HR68 5460 – Financial donation for humanitarian demining in Ukraine |

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/288

Urbroj: 50301-21/21-23-2

Zagreb, 20. srpnja 2023.

Predsjednik
 mr. sc. Andrej Plenković, v. r.
### NN 83/2023 (21.7.2023.), Odluka o donošenju Nacionalnog plana razvoja biciklističkog prometa za razdoblje od 2023. do 2027. godine i Akcijskog plana za provedbu Nacionalnog plana razvoja biciklističkog prometa za razdoblje od 2023. do 2025. godine

VLADA REPUBLIKE HRVATSKE

1310

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16., 116/18. i 80/22.) i članka 21.a stavka 1. Zakona o cestama (»Narodne novine«, br. 84/11., 22/13., 54/13., 148/13., 92/14., 110/19., 144/21., 114/22., 114/22. i 4/23. – Odluka Ustavnog suda Republike Hrvatske), Vlada Republike Hrvatske je na sjednici održanoj 20. srpnja 2023. donijela

ODLUKU

O DONOŠENJU NACIONALNOG PLANA RAZVOJA BICIKLISTIČKOG PROMETA ZA RAZDOBLJE OD 2023. DO 2027. GODINE I AKCIJSKOG PLANA ZA PROVEDBU NACIONALNOG PLANA RAZVOJA BICIKLISTIČKOG PROMETA ZA RAZDOBLJE OD 2023. DO 2025. GODINE

I.

Donosi se Nacionalni plan razvoja biciklističkog prometa za razdoblje od 2023. do 2027. godine (u daljnjem tekstu: Nacionalni plan) i Akcijski plan za provedbu Nacionalnog plana razvoja biciklističkog prometa za razdoblje od 2023. do 2025. godine (u daljnjem tekstu: Akcijski plan), u tekstovima koje je dostavilo Ministarstvo mora, prometa i infrastrukture aktom, klasa: 910-08/19-01/21, urbroj: 530-08-1-2-23-141, od 27. lipnja 2023.

II.

Zadužuje se Ministarstvo mora, prometa i infrastrukture da o ovoj Odluci izvijesti nadležna tijela nositelje mjera i aktivnosti iz točke 4.1. Nacionalnog plana.

III.

Zadužuje se Ministarstvo mora, prometa i infrastrukture za provedbu Nacionalnog plana i Akcijskog plana.

IV.

Zadužuju se nositelji pojedinih mjera i aktivnosti iz točke II. ove Odluke da u rokovima utvrđenima Nacionalnim planom i Akcijskim planom provedu mjere i aktivnosti iz svoje nadležnosti.

V.

Zadužuje se Ministarstvo mora, prometa i infrastrukture da Nacionalni plan i Akcijski plan objavi na svojim mrežnim stranicama.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/13
 Urbroj: 50301-05/20-23-3
 Zagreb, 20. srpnja 2023.

Predsjednik
 mr. sc. Andrej Plenković, v. r.
### NN 85/2023 (24.7.2023.), Odluka o utvrđivanju Liste izmiritelja Centra za mirenje Hrvatske komore inženjera strojarstva

Hrvatska komora inženjera strojarstva

1341

Na temelju članka 19. stavka 4. Zakona o komori arhitekata i komorama inženjera u graditeljstvu i prostornom uređenju (»Narodne novine«, broj 78/15, 114/18 i 119/19) Skupština Hrvatske komore inženjera strojarstva na svojoj 2. sjednici, održanoj 25. svibnja 2023. godine, donosi

ODLUKU

O UTVRĐIVANJU LISTE IZMIRITELJA
 CENTRA ZA MIRENJE HRVATSKE KOMORE INŽENJERA STROJARSTVA

I.

Utvrđuje se Lista izmiritelja Centra za mirenje Hrvatske komore inženjera strojarstva u mandatnom razdoblju 2023. – 2027. godine u sastavu:

1. Damir Fekete, izmiritelj

2. Darko Grbavac, izmiritelj

3. Nina Klepac, izmiriteljica

4. Goran Stipković, izmiritelj.

II.

Stupanjem na snagu ove Odluke prestaje važiti Odluka o utvrđivanju Liste izmiritelja Centra za mirenje Hrvatske komore inženjera strojarstva od 27. rujna 2018.

III.

Ova odluka stupa na snagu danom donošenja.

Klasa: 025-02/23-02/1
 Urbroj: 251-503/01-02-23-7
 Zagreb, 25. svibnja 2023.

Predsjednik
 Hrvatske komore inženjera strojarstva
 Antun Oklopčić, dipl. ing. stroj., v. r.
### NN 86/2023 (26.7.2023.), Odluka o stavljanju u službenu uporabu katastarskog operata katastra nekretnina za katastarsku općinu Škrljevo – nova

Državna geodetska uprava

1345

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU ŠKRLJEVO – NOVA

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Škrljevo – nova (MB 338303), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:12000,

– pregledne karte s podjelom na detaljne listove katastarskog plana u mjerilu 1:12000, te podjelom na skice izmjere,

– detaljnih listova katastarskog plana u mjerilu 1:1000 (52 lista),

– skice izmjere M 1:1000 (45 komada), M 1:500 (20 komada), M 1:250 (26 komada),

– dopunske skice izmjere (100 komada),

– popisa katastarskih čestica u rasponu od broja 67 do 2348 (ukupno 2384 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 2395 (ukupno 2384 PL-ova).

II.

Katastarski operat katastra nekretnina za katastarsku općinu Škrljevo – nova (MB 338303) stavlja se u službenu uporabu dana 18. srpnja 2023. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Škrljevo – nova (MB 338303) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Škrljevo – nova (MB 338303).

IV.

Katastarski operat katastra nekretnina za katastarsku općinu Škrljevo – nova (MB 338303) mora se održavati u trajnoj suglasnosti s novoosnovanom zemljišnom knjigom za katastarsku općinu Škrljevo – nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/23-03/10
 Urbroj: 541-04-01-02/4-23-5
 Zagreb, 19. srpnja 2023.

Glavni ravnatelj
 Antonio Šustić, dipl. ing. geod., v. r.
### NN 87/2023 (28.7.2023.), Izmjene i dopune Statuta Hrvatske javnobilježničke komore

Hrvatska javnobilježnička komora

1366

Na temelju članka 133. stavka 1. točka 1. Zakona o javnom bilježništvu (»Narodne novine« broj 78/93, 72/94, 162/98, 16/07, 75/09, 120/16, 57/22), Skupština Hrvatske javnobilježničke komore na sjednici održanoj dana 03. lipnja 2023. godine usvojila je

IZMJENE I DOPUNE STATUTA

HRVATSKE JAVNOBILJEŽNIČKE KOMORE

Članak 1.

U čl. 5. st. 2. Statuta Hrvatske javnobilježničke komore u zadnjem redu riječ »telefaksom« zamjenjuje se riječima »elektroničkom poštom«.

Članak 2.

Čl. 8. mijenja se i glasi:

»(1) Izborna Skupština Hrvatske javnobilježničke komore u pravilu se održava u mjesecu svibnju.

(2) Sjednice skupštine održavaju se u Zagrebu, ako Upravni odbor ne odredi da se sjednica održi u drugom mjestu.«

Članak 3.

U čl. 15. st. 1. točka 10. broj i riječi »100.00,00 kn (sto tisuća kuna) zamjenjuju se brojem i riječima »15.000,00 eura (petnaesttisuća eura)«.

Članak 4.

U čl. 18. broj i riječi »100.00,00 kn (sto tisuća kuna) zamjenjuju se brojem i riječima »15.000,00 eura (petnaesttisuća eura)«.

Članak 5.

U čl. 20. u st. 1. brojka »tri« zamjenjuje se brojkom »pet«.

U čl. 20. st. 2. iza riječi »Skupštini Komore« brišu se riječi »i predlaže davanje razrješnice starom Upravnom odboru prigodom izbora novog«.

Članak 6.

U čl. 37. st. 8. riječi i brojevi »od 500,00 do 2.000,00 kuna«, zamjenjuju se riječima i brojevima »od 70,00 eura do 300,00 eura (sedamdeset eura do tristotine eura).«

PRIJELAZNE I ZAVRŠNE ODREDBE

Članak 7.

Mandat predsjedniku Komore, članovim Upravnog odbora i članovima svih tijela Komore izabranim u siječnju 2022. godine produžava se do održavanja nove izborne skupštine u svibnju 2025. godine.

Članak 8.

Ova Odluka o izmjenama i dopunama Statuta stupa na snagu osmoga dana od dana objave u »Narodnim novinama«.

Broj: HJK-O-70/23
 Zagreb, 11. srpnja 2023.

Predsjednica
 Hrvatske javnobilježničke komore
 Zvijezdana Rauš-Klier, v. r.
### NN 87/2023 (28.7.2023.), Rješenje o prestanku važenja Pravilnika o određivanju područja stalnog međunarodnog željezničkog graničnog prijelaza I. kategorije Kumrovec

POLICIJSKA UPRAVA KRAPINSKO-ZAGORSKA

1359

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava krapinsko-zagorska donosi

RJEŠENJE

O PRESTANKU VAŽENJA PRAVILNIKA O ODREĐIVANJU PODRUČJA STALNOG MEĐUNARODNOG ŽELJEZNIČKOG GRANIČNOG PRIJELAZA I. KATEGORIJE KUMROVEC

Članak 1.

Danom stupanja na snagu ovoga Rješenja prestaje važiti Pravilnik o određivanju područja stalnog međunarodnog željezničkog graničnog prijelaza I. kategorije Kumrovec (»Narodne novine«, br. 35/03).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-02/23-02/19

Urbroj: 511-17-03-23-36

Zabok, 19. srpnja 2023.

Zamjenik načelnika PU
 Robert Pavić, v. r.
### NN 87/2023 (28.7.2023.), Odluka o prestanku zaštite Spomenika prirode »Hrast u Svetom Petru«

Primorsko-goranska županija

1364

Na temelju članka 128. stavka 3. Zakona o zaštiti prirode (»Narodne novine« broj 80/13, 15/18, 14/19 i 127/19), članka 28. točke 22. Statuta Primorsko-goranske županije (»Službene novine« broj 23/09, 9/13, 25/13 – pročišćeni tekst, 5/18 i 8/18 – pročišćeni tekst, 2/20 i 4/21), članka 84. Poslovnika Županijske skupštine Primorsko-goranske županije (»Službene novine« broj 26/09, 16/13, 25/13 – pročišćeni tekst i 4/21), uz suglasnost Ministarstva gospodarstva i održivog razvoja klasa: 352-02/22-04/2, urbroj: 517-10-2-1-23-4 od 21. ožujka 2023., Županijska skupština Primorsko-goranske županije na 18. sjednici održanoj 29. lipnja 2023. godine, donijela je

ODLUKU

O PRESTANKU ZAŠTITE SPOMENIKA PRIRODE »HRAST U SVETOM PETRU«

Članak 1.

Ovom Odlukom prestaje važiti zaštita zaštićenog područja u kategoriji Spomenik prirode – pojedinačno stablo hrasta u Svetom Petru na otoku Cresu, zaštićenog temeljem Odluke povjerenika Vlade Republike Hrvatske u Primorsko-goranskoj županiji od 22. studenog 1997. godine (»Službene novine«, broj 23/97), upisanog u Upisnik zaštićenih područja Uprave za zaštitu prirode pri Ministarstvu gospodarstva i održivog razvoja pod nazivom »Hrast u Svetom Petru« pod brojem 401.

Članak 2.

Ova Odluka dostavlja se Državnoj geodetskoj upravi, Područnom uredu za katastar Rijeka, Odjelu za katastar nekretnina Mali Lošinj, Ispostavi Cres radi brisanja iz evidencije posebnog pravnog režima, a koji će nakon evidentiranja prestanka zaštite dostaviti Općinskom sudu u Rijeci, Zemljišnoknjižnom odjelu u Malom Lošinju, popis čestica radi brisanja zabilježbe posebnog pravnog režima u zemljišnim knjigama.

Članak 3.

Ova Odluka dostavlja se ministarstvu nadležnom za poslove zaštite prirode radi brisanja iz Upisnika zaštićenih područja.

Članak 4.

Ova Odluka stupa na snagu osmoga dana od dana objave u »Službenim novinama Primorsko-goranske županije«, a objavit će se i u »Narodnim novinama«.

Klasa: 024-04/23-01/4

Urbroj: 2170-01-01/5-23-28

Rijeka, 29. lipnja 2023.

PRIMORSKO-GORANSKA ŽUPANIJA

Županijska skupština
 Predsjednik
 Marko Boras Mandić, v. r.
### NN 87/2023 (28.7.2023.), Pravilnik o dopunama Pravilnika o ograničavanju uporabe određenih opasnih tvari u električnoj i elektroničkoj opremi

Ministarstvo gospodarstva i održivog razvoja

1360

Na temelju članka 4. Zakona o tehničkim zahtjevima za proizvode i ocjenjivanju sukladnosti (»Narodne novine«, broj 126/21.), te članka 38. stavka 3. Zakona o sustavu državne uprave (»Narodne novine«, broj 66/19.) ministar gospodarstva i održivog razvoja, uz prethodnu suglasnost ministra zdravstva i ministra vanjskih i europskih poslova donosi

PRAVILNIK

O DOPUNAMA PRAVILNIKA O OGRANIČAVANJU UPORABE ODREĐENIH OPASNIH TVARI U ELEKTRIČNOJ I ELEKTRONIČKOJ OPREMI

Članak 1.

U Pravilniku o ograničavanju uporabe određenih opasnih tvari u električnoj i elektroničkoj opremi (»Narodne novine«, broj 20/20., 87/20., 104/21., 46/22., 111/22. i 17/23.) u članku 1. stavku 2. iza točke 81. dodaje se točka 82. koja glasi:

»82. Delegirana direktiva Komisije (EU) 2023/171 od 28. listopada 2022. o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za šesterovalentni krom kao antikorozivno sredstvo u apsorpcijskim plinskim dizalicama topline (Tekst značajan za EGP).«

Članak 2.

U Prilogu III. iza točke 9(a)-II. dodaje se točka 9(a)-III. koja glasi:

|  |  |  |
| --- | --- | --- |
| »9(a)-III. | Šesterovalentni krom masenog udjela do 0,7% koji se koristi kao antikorozivno sredstvo u radnoj tekućini u zatvorenom krugu od ugljičnog čelika u apsorpcijskim plinskim dizalicama topline za grijanje prostorija i vode | Primjenjuje se na kategoriju 1. i istječe 31. prosinca 2026.« |

Članak 3.

Ovaj Pravilnik objavit će se u »Narodnim novinama«, a stupa na snagu 1. rujna 2023.

Klasa: 011-02/23-01/7
 Urbroj: 517-08-2-1-2-23-12
 Zagreb, 13. srpnja 2023.

Ministar
 izv. prof. dr. sc. Davor Filipović, v. r.
### NN 87/2023 (28.7.2023.), Odluku o donošenju Nacionalnog akcijskog plana za provedbu preporuke Vijeća Europske unije o uspostavi europskog jamstva za djecu

VLADA REPUBLIKE HRVATSKE

1356

Na temelju članka 1. stavka 2., članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s Preporukom Vijeća (EU) 2021/1004 od 14. lipnja 2021. o uspostavi europskog jamstva za djecu (SL L 223, 22. 6. 2021.), Vlada Republike Hrvatske je na sjednici održanoj 27. srpnja 2023. donijela

ODLUKU

O DONOŠENJU NACIONALNOG AKCIJSKOG PLANA ZA PROVEDBU PREPORUKE VIJEĆA EUROPSKE UNIJE O USPOSTAVI EUROPSKOG JAMSTVA ZA DJECU

I.

Donosi se Nacionalni akcijski plan za provedbu preporuke Vijeća Europske unije o uspostavi europskog jamstva za djecu (EU Child Guarantee; u daljnjem tekstu: Nacionalni akcijski plan), u tekstu koji je dostavilo Ministarstvo rada, mirovinskoga sustava, obitelji i socijalne politike aktom, klasa: 011-02/21-02/4, urbroj: 524-09-01-01-01/2-23-49, od 3. srpnja 2023.

II.

Vlada Republike Hrvatske će posebnom odlukom osnovati Odbor za koordinaciju, praćenje i evaluaciju Nacionalnog akcijskog plana, a u svrhu djelotvornog praćenja pokazatelja provedbe, prikupljanja podataka, evaluacije mjera i aktivnosti te izvješćivanja.

III.

Ukupna financijska sredstva potrebna za provedbu Nacionalnog akcijskog plana su osigurana i planirana u državnom proračunu za razdoblje od 2023. do 2025. te iznose 651.958.849,00 eura.

Za 2023. osiguran je iznos od 139.881.923,00 eura, za 2024. planiran je iznos od 256.756.761,00 euro i za 2025. planiran je iznos od 255.320.165,00 eura.

IV.

Zadužuje se Ministarstvo rada, mirovinskoga sustava, obitelji i socijalne politike da o donošenju ove Odluke izvijesti nadležna tijela, nositelje mjera iz Nacionalnog akcijskog plana.

Zadužuje se Ministarstvo rada, mirovinskoga sustava, obitelji i socijalne politike da Nacionalni akcijski plan objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/247

Urbroj: 50301-04/25-23-5

Zagreb, 27. srpnja 2023.

Predsjednik
 mr. sc. Andrej Plenković, v. r.